Referat af møde i menighedsrådet ved Jesu Hjerte Kirke 7. december 2020 kl. 18.

Tilstede: Sp. Tomislav Cvetko, diak. Ole Lundsteen, Ulf M. Becker, Maria Sundgaard Ertner, Rasmus Kaare Frederiksen (fm), Ursula Ljungqvist, Maria Giuditta Rasmussen (nfm.), Loredana Ruggiero

Fraværende: p. Ariel Baraquiel Bejo, p. Tomaz Majcen, Birthe Mandrup Christensen, Carsten Günther

Mødet havde følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Tilrettelæggelse af ekstra-messer i juletiden.
6. Status 2020 indtil november.
7. Fremlæggelse af forslag til budget 2021.
8. Overvejelser om en ny-ordning vedr. distribution og udgivelse af sogneblad i Jesu Hjerte Kirke.

1. Lukket punkt
2. Corona-retningslinjer i kirken
3. Evt.

**Ad 1)** Sognepræsten indledte mødet med en meditation over Filipperbrevet 4,4-7 om altid at glæde sig i Kristus.

**Ad 2)** Næstformanden, der ledede første del af mødet, konstaterede, at referat fra sidste møde var blevet godkendt pr. mail. Dagsorden blev godkendt med tilføjelse af nyt pkt. 10.

**Ad 3)** Sognepræsten meddelte, at der indtil videre celebreres ekstra dansk messe søndage kl. 9:30 for i Corona-tiden at aflaste 11-messen. Der er brug for flere frivillige ved kirken, såvel sakristaner og lektorer som portnere.

**Ad 4)** Formanden berettede, at tidl. formand for menighedsrådet Vibeke Baadsgaard var blevet begravet fra JHK lørdag 5.12. Foruden den vogn, der pt. står foran kirken, der bruges af håndværkerne tilknyttet renoveringen af Stenosgade 2 / Vesterbrogade 28, forefindes der også andet byggerod. Det henhører til en vinduesrenovering af ejendommen på modsatte side af Stenosgade, der har benyttet pladen uden at informere kirken.

**Ad 5)** Torsdag24.12. vil der være italiensk messe kl. 15:30, en ekstra dansk messe kl. 17. D. 25/12 vil der være en ekstra læst messe kl. 9:30. Derudover er der det faste messeprogram for julen, som kan ses på hjemmesidens kalender.

**Ad 6)** Status for indeværende års økonomi blev gennemgået grundigt af formanden. Der forventes et underskud, men forholdene er pga. Corona noget uoverskuelige, da det er vanskeligt at forudsige kirkens indtægter med et svingende deltagerantal.

**Ad 7)** Sognepræsten, formanden og Carsten Günther havde udarbejdet et budget for 2021, som formanden gjorde rede for. Man bestræber sig på at få budgettet til at udvise et beskedent overskud, og samtidigt give plads til henlæggelse af midler til fremtidigt bygningsvedligehold.

**Ad 8)** Formanden foreslog, at JHK afslutter engagement i Sognebladet. Derved ville man spare en pæn portion penge, og man vil i stedet lave en månedlig meddelelsesseddel med de nødvendige praktiske oplysninger, som dels udsendes på e-mail til sognets medlemmer og som også vil forefindes på papir i våbenhuset. Denne kan senere evt. udbygges, hvis behov opstår. Menighedsrådet tilsluttede sig forslaget.

**Ad 9)** Personsag

**Ad 10)** Sognepræsten foreslog, at der ved messer med mere end 50 deltagere kommer til at fungere ordensmarskaler, der skal hjælpe folk med at sidde spredt, gå op på pulpiturerne osv. Dette forudsætter dog, at man kan finde frivillige, der vil overtage opgaven. Hver anden bænk vil blive spærret med snore. Sognepræsten, formanden og Loredana Ruggiero kontrollerer tydelige markeringer af siddepladserne.

**Ad 11)** Diakon Ole Lundsteen kunne berette, at et menighedsmedlem, der er skrædder, muligvis er interesseret i at renovere hynderne. Der ses nærmere på sagen i januar.

Formanden hævede mødet kl. 20:15